Temeljem članka 36. Statuta Grada Makarske (Glasnik Grada Makarske br. 8/09, 13/09, 2/13, 8/13 i 9/13 - pročišćeni tekst), Gradsko vijeće Grada Makarske, u postupku sporazumnog otkupa prava vlasništva na zemljištu u Ulici Europske zajednice, zajedno sa nastavkom prometnice, njenim jugoistočnim odvojkom, Gradsko vijeće je na svojoj \_\_\_\_sjednici, \_\_\_\_ siječnja 2017. godine, donijelo slijedeću

**O D L U K U**

**o izmjeni i dopuni Odluke o suglasnosti za otkup zemljišta u trasi**

**prometnice Ulice Europske zajednice, sa jugoistočnim odvojkom iste**

I.

U Odluci o suglasnosti za otkup zemljišta u trasi prometnice Ulice Europske zajednice, sa jugoistočnim odvojkom iste (Glasnik Grada Makarske broj 19B/17), odredba točke III., na kraju rečenice, umjesto točke stavlja se zarez te se dopunjuje riječima:

„te Zaključka Gradonačelnika o izmjeni Zaključka o prijedlogu otkupa zemljišta (Ulica Europske zajednice, sa jugoistočnim odvojkom iste), klasa: 350-01/17-01/12, Ur.br. 2147/01-05-02/2-18-8 od 24. siječnja 2018. godine.

II.

Ova Odluka stupa na snagu osmog dana od dana objave u Glasniku Grada Makarske.

Klasa, 350-01/17-01/12

Ur.br. 2147/01-05-02/2-18-9

Makarska, \_\_\_\_ siječnja 2018.

**PREDSJEDNIK GRADSKOG VIJEĆA**

Marko Ožić -Bebek, dr.med.

Temeljem članka 49. Statuta Grada Makarske (Glasnik Grada Makarske br. 8/09, 13/09, 2/13, 8/13 i 9/13 - pročišćeni tekst), Gradonačelnik Grada Makarske, u postupku sporazumnog otkupa prava vlasništva na zemljištu u trasi ulice Europske zajednice, zajedno sa nastavkom prometnice, jugoistočnim odvojkom, a radi rješavanja imovinskih odnosa, dana 24. siječnja 2018. godine, donio je slijedeći

**Z A K L J U Č A K**

**o izmjeni Zaključka o prijedlogu otkupa zemljišta**

**(Ulica Europske zajednice, sa jugoistočnim odvojkom iste)**

I.

U Zaključku gradonačelnika o prijedlogu otkupa zemljišta (Ulica Europske zajednice, sa jugoistočnim odvojkom iste), klasa: 350-01/17-01/12, Ur.br. 2147/01-05-02/2-17-07 od 12. listopada 2017. godine, u točki III. mijenja se iznos obveze plaćanja komunalnog doprinosa te umjesto iznosa od 11.624.053,10 kn treba stajati 10.206.833,95 kn.

II.

Ovaj zaključak stupa na snagu danom donošenja.

Klasa, 350-01/17-01/12

Ur.br. 2147/01-05-02/2-18-8

Makarska, 24. siječnja 2018.

GRADONAČELNIK

Jure Brkan, dipl.oec.

**o b r a z l o ž e n j e**

**Zaključka o izmjeni Zaključka o prijedlogu otkupa zemljišta**

**(Ulica Europske zajednice, sa jugoistočnim odvojkom iste)**

U vrijeme donošenja Zaključka gradonačelnika o prijedlogu otkupa zemljišta (Ulica Europske zajednice, sa jugoistočnim odvojkom iste) od 12. listopada 2017. godine, temeljem kojeg je donesena i Odluka Gradskog vijeća o suglasnosti za otkup istog zemljišta od 20. listopada 2017. godine (Glasnik Grada Makarske 19B/17), trgovačkom društvu „Dugiš“ d.o.o. Split kao investitoru trgovačkog centra na kat.č.zem. 4326/1 k.o. Makarska Makar (z.k.č.z. 140/3 k.o. Kotišina), izdano je bilo Rješenje o komunalnom doprinosu, klasa: UP-I-361-01/16-01/208, ur.br. 2147/05-05-02/2-17-02 od 03. veljače 2017. godine.

Navedenim rješenjem bila je utvrđena obveza plaćanja komunalnog doprinosa u iznosu od 11.624.053,10 kn, s kojom se obvezom prema Odluci Gradskog vijeća djelomično kompenzira u korist Grada, otkup zemljišta od „Georad Dugiša“ d.o.o. Zagreb a za potrebe uređenja imovinskih odnosa na dijelu Ulice Europske zajednice zajedno sa odvojkom iste ulice.

Kako je u međuvremenu pristigla žalba investitora na predmetno rješenje o komunalnom doprinosu, kojom je istaknuta greška u pobijanom rješenju pri obračunu doprinosa za garažu trgovačko centra, to je žalbu trebalo usvojiti, rješenje o komunalnom doprinosu izmijeniti odnosno obračunati popust na projektirane garaže, sve sukladno Odluci o komunalnom doprinosu (Glasnik Grada Makarske, broj 5/06, 6/10, 2/13 i 3/15).

Prema novom izmijenjenom Rješenju o komunalnom doprinosu, klasa: UP-I-361-01/16-01/208, ur.br. 2147/05-05-02/2-17-03 od 22. siječnja 2018. godine, sada je obveza „Dugiš“ d.o.o. smanjena i utvrđena na konačni iznos od 10.206.833,95 kn, zbog čega je u tom smislu potrebna izmjena i Zaključka gradonačelnika i Odluke Gradskog vijeća.

GRADONAČELNIK

Jure Brkan, dipl.oec.